**2016 жылы Маңғыстау облысында инъекциялық есірткі тұтынушы адамдар (ИЕТА) арасында шолғыншы эпидемиологиялық қадағалау (ШЭҚ) нәтижелері**

 «ҚР-дағы осал топтарында АИТВ-инфекциясының таралуына эпидемиологиялық қадағалауды ұйымдастыру және өткізу туралы әдістемелік ұсынымдарды бекіту туралы» ҚР ДС ж ӘДМ 20.07.2015 жылғы № 38 бұйрығын орындау үшін, АИТВ инфекциясының, «С» вирусты гепатиттің, мерездің таралуын зерделеу мақсатында, сондай-ақ алдын алу бағдарламаларын әзірлеу және оны енгізу үшін биылғы жылы облыста инъекциялық есірткі тұтынушы адамдар арасында шолғыншы эпидемиологиялық қадағалау өткізілді.

 Маңғыстау облысында 2005 жылдан бастап шолғыншы эпидемиологиялық қадағалау енгізіліп, халықтың осал топтары арасында өткізіліп келеді. Шолғыншы эпидемиологиялық қадағалау (ШЭҚ) респонденттің ауызша хабардарлық келісімін алғаннан кейін, анонимді тестілеуге және сауалнама жасауға байланысты еріктілікті көздестіреді. Дайындық кезеңінде біршама жұмыс жүргізілді, облыстық наркологиялық диспансердің, ЖИТС орталығының сенім пункті мен достық кабинетінің деректері негізінде инъекциялық есірткі тұтынушы адамдардың бағалау санын есептеу, Орталық мамандары, аутрич-қызметшілері мен осылардың клиенттері арасында үйрету семинар сабақтары өткізілді. 2016 жылдың сәуір-мамыр айларында инъекциялық есірткі тұтынушы адамдар арасында шолғыншы эпидемиологиялық қадағалау өткізілді.

Зерттеу жүргізу кезінде қатысушыларға сауалнама жасалды және сүзгілі қағазға қан тамшыларын алу жүргізілді. Зерттеу нәтижелері 14 күн ішінде берілді. Сүзгілі қағазға қан тамшысын алу әдісімен қатар, қатысушының қалауы бойынша, оның нәтижесін алу 10-15 минут қана құрайтын, экспресс әдіспен АИТВ-инфекциясына тексеріп-қарау өткізілді.

Зерттеуге қатысқаны үшін әрбір қатысушы телефон төлемінің 500 бірлікті «Актив» карточкесі түрінде, және әрбір ертіп әкелген қатысушысы үшін 500 бірліктен карточкесі түрінде сыйақы алды. Инъекциялық есірткі тұтынушы адамдар арасында шолғыншы эпидемиологиялық қадағалаудың нәтижелері 103 адамнан алынды, қалған 50 адамның нәтижелері зерттеу сатысында тұр. 103 адамның нәтижелері: 1 адамда АИТВ-инфекциясы анықталған, «С» вирусты гепатит 85 адамда (82,5%) анықталған, мерез 18 адамда (17,5%) анықталған. Нәтижелеріне жүгінген кезінде тестіден кейінгі кеңес беру және қосымша зерттеуге жолдау жүргізілген, респонденттердің қалауы бойынша шолғыншы эпидемиологиялық қадағалау нәтижелері, нәтижелерін беру бланкісінде берілген.

 Осылайша, шолғыншы эпидемиологиялық қадағалау, инъекциялық есірткі тұтынушы адамдар арасында АИТВ-инфекциясының, «С» вирусты гепатиттің және мерездің таралу деңгейінің деректерін алуға, халықтың осал топтарының өкілдері арасында жыныстық және тәуекелді мінез-құлықтың алдын алу шаралары жөнінде білім алуына көмектесуде.

**Маңғыстау облысы ЖИТС**

**орталығының эпидемиологиялық**

**бөлімінің меңгерушісі Ж.А. Махамбетқалиева**